Jangan tertipu dengan menyangka bahawa tawaran saat akhir semestinya suatu pilihan terbaik untuk tiket penerbangan yang murah kerana ia jarang berlaku.
Langkah yang bijak adalah dengan menempah awal, walaupun setahun lebih awal jika itu boleh dibuat untuk penerbangan yang anda perlukan. Tiket penerbangan cenderung menjadi lebih murah semasa tiket dikeluarkan buat pertama kali – yang biasanya kira-kira setahun sebelum penerbangan – jadi, sila lihat dalam talian sebaik sahaja penerbangan yang anda mahukan tersedia.
Ini ternyata benar terutama sekali jika anda merancang untuk melakukan perjalanan semasa cuti sekolah atau pergi ke destinasi yang sedang berlangsungnya acara terkenal. Harga ini akan meningkat dengan cepat, jadi sila tempah sebelum orang ramai melakukannya.
Harga penerbangan mungkin turun semula sebelum meningkat kembali dalam beberapa hari terakhir sebelum penerbangan berlepas tetapi harga berkenaan juga mungkin tidak berubah. Tidak berbaloi menunggu harga turun hanya untuk menghadapi risiko harga yang lebih tinggi kerana membiarkannya sehingga saat akhir. Anda juga berhadapan dengan risiko bahawa tiket akan habis dijual sebelum menempah tiket anda, terutamanya jika ia penerbangan yang popular.
Jika anda fleksibel dan sanggup mengubah rancangan, kerana ini sememangnya cara untuk mendapatkan tiket penerbangan yang murah, sila tinjau enjin carian penerbangan kerana ia mungkin menawarkan tiket penerbangan yang harganya semakin rendah apabila masa penerbangan kian hampir.